CELEX: 32020D1730
Language: sk
Date: 2020-11-18 00:00:00
Title: Rozhodnutie Komisie (EÚ) 2020/1730 z 18. novembra 2020, ktorým sa potvrdzuje účasť Írska na nariadení Európskeho parlamentu a Rady (EÚ) 2017/1954, ktorým sa mení nariadenie Rady (ES) č. 1030/2002, ktorým sa stanovuje jednotný formát povolení na pobyt pre štátnych príslušníkov tretích štátov

19.11.2020   
               
               
                  SK
               
               
                  Úradný vestník Európskej únie
               
               
                  L 387/22
               
            
         ROZHODNUTIE KOMISIE (EÚ) 2020/1730
         z 18. novembra 2020,
         ktorým sa potvrdzuje účasť Írska na nariadení Európskeho parlamentu a Rady (EÚ) 2017/1954, ktorým sa mení nariadenie Rady (ES) č. 1030/2002, ktorým sa stanovuje jednotný formát povolení na pobyt pre štátnych príslušníkov tretích štátov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na Protokol č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a najmä na jeho článok 4,
         keďže:
         
                     (1)
                  
                  
                     Listom Európskej komisii z 29. júla 2020 Írsko oznámilo, že si želá prijať nariadenie Európskeho parlamentu a Rady (EÚ) 2017/1954 a byť ním viazané (1).
                  
               
                     (2)
                  
                  
                     S účasťou Írska na uvedenom nariadení nie sú spojené žiadne osobitné podmienky a nie sú potrebné žiadne prechodné opatrenia.
                  
               
                     (3)
                  
                  
                     Harmonizované formáty a spoločné bezpečnostné normy pre povolenia na pobyt v celej Európskej únii uľahčujú prekračovanie hraníc a prispievajú tým k dobrému fungovaniu oblasti slobody, bezpečnosti a spravodlivosti.
                  
               
                     (4)
                  
                  
                     Účasť Írska na nariadení (EÚ) 2017/1954 by sa preto mala potvrdiť.
                  
               
                     (5)
                  
                  
                     Aby mohlo Írsko čo najskôr uplatňovať nariadenie (EÚ) 2017/1954, malo by toto rozhodnutie nadobudnúť účinnosť dňom nasledujúcim po jeho uverejnení,
                  
               PRIJALA TOTO ROZHODNUTIE:
         
            Článok 1
            Potvrdzuje sa účasť Írska na nariadení (EÚ) 2017/1954.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 18. novembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Nariadenie Európskeho parlamentu a Rady (EÚ) 2017/1954 z 25. októbra 2017, ktorým sa mení nariadenie Rady (ES) č. 1030/2002, ktorým sa stanovuje jednotný formát povolení na pobyt pre štátnych príslušníkov tretích štátov (Ú. v. EÚ L 286, 1.11.2017, s. 9).